Disgrifiad Swydd

Band 8

Proffil Grŵp – Pennaeth Swyddogaeth ar y Safle (HOFC)

Disgrifiad Swydd – HOFC: Addysg, Sgiliau a Gwaith

|  |  |  |
| --- | --- | --- |
| Cyfeirnod y Ddogfen. | JES HOFC : Addysg, Sgiliau a Gwaith | |
| Math o Ddogfen | Risgiau | |
| Fersiwn | Roedd 1.0 | |
| Dosbarthiad | Swyddogol | |
| Dyddiad Cyhoeddi | 01 Mawrth 2022 | |
| Statws | | Gwaelodlin |
| Cynhyrchwyd gan | | Tîm Sicrwydd a Chefnogi Gwerthuso Swyddi |
| Awdurdodwyd gan | | Y Tîm Dyfarnu |
| Tystiolaeth ar gyfer y DS | |  |

Disgrifiad o’r Swydd

|  |  |
| --- | --- |
| Teitl Swydd | HOFC: Addysg, Sgiliau a Gwaith |
| Proffil Grŵp | Pennaeth Swyddogaeth ar y Safle |
| Lefel yn y Sefydliad | Rheoli Swyddogaethol |
| Band | 8 |

|  |  |
| --- | --- |
| Trosolwg o'r swydd | Mae hon yn swydd rheoli swyddogaethol mewn sefydliad.  Yn gyfrifol am ddarparu addysg, sgiliau a gwaith o ansawdd uchel, yn unol ag anghenion carcharorion ac yn unol â fframweithiau a safonau rhanbarthol, cenedlaethol ac Ofsted/Estyn, a hynny er mwn cefnogi carcharorion i gael gwaith ar ôl cael eu rhyddhau.    Mae hon yn swydd sy’n weithredol neu'n anweithredol gyda chyfrifoldebau rheolaeth linell. Os yw’n weithredol, gweler y gofynion technegol. |
| Crynodeb | Bydd deiliad y swydd yn gyfrifol am bennu ac arwain y cyfeiriad strategol ar gyfer yr holl addysg, sgiliau a gwaith yn y carchar. Bydd hyn yn cynnwys datblygu dull cydlynol o weithio yn holl feysydd ‘Addysg, Sgiliau a Gwaith’, gan sicrhau bod dilyniant gweithgareddau’n bwrpasol ac wedi’i anelu at fanteisio i’r eithaf ar gyfleoedd carcharorion i gael gafael ar gyflogaeth, addysg a hyfforddiant ar ôl eu rhyddhau.  Rhaid i ddeiliad y swydd sicrhau bod yr holl weithgareddau Addysg, Sgiliau a Gwaith wedi’u strwythuro o amgylch 5 colofn Fframwaith Arolygu Addysg Ofsted/Estyn, gan gefnogi penaethiaid swyddogaeth eraill yn y carchar i fanteisio i’r eithaf ar y dull hwn mewn meysydd lle mae carcharorion yn byw a rhyngweithio cymdeithasol.  Bydd deiliad y swydd yn gweithio gyda darparwyr addysg, diwydiannau carchardai a mentrau preifat lleol i wneud y defnydd mwyaf priodol o weithdai a lleoliadau gwaith eraill y carcharorion i ddarparu’r addysg a’r sgiliau angenrheidiol i garcharorion allu cystadlu ac i gael gwaith yn y farchnad lafur leol.  Fel aelod o'r Uwch Dîm Rheoli, bydd deiliad y swydd yn cyfrannu at amcanion ei Swyddogaeth ac yn eu gweithredu fel y'u diffinnir yng nghynllun busnes y sefydliad. |
| Cyfrifoldebau, Gweithgareddau a Dyletswyddau | * Bod yn gyfrifol am bennu ac arwain y cyfeiriad strategol ar gyfer yr holl addysg, sgiliau a gwaith yn y carchar. * Bod yn gyfrifol am greu dulliau effeithiol o ddysgu ac addysgu yn unol â gweledigaeth a gwerthoedd addysg y GCPEF, yn ogystal â chyfarwyddebau rhanbarthol a chenedlaethol, a datblygu strategaeth gydlynol sy’n seiliedig ar dystiolaeth ar gyfer yr holl addysg, sgiliau a gwaith fel bod y dysgu, y sgiliau a’r cymwysterau a geir mewn gwaith carchar yn cynyddu’r cyfleoedd ar gyfer cyflogaeth ar ôl cael eu rhyddhau. * Bod yn gyfrifol am gyflawni’r swyddogaethau/llwybrau cysylltiedig canlynol mewn carchar yn unol â chanllawiau a fframweithiau cenedlaethol, ac mewn ffordd sy’n diwallu anghenion defnyddwyr. Bydd hyn yn cynnwys Addysg, Niwroamrywiaeth, Cyflogaeth ar ôl rhyddhau, Gwaith yn y Carchar/Diwydiannau, Ffermio a Gerddi, ond heb fod yn gyfyngedig i hynny. * Gweithio mewn partneriaeth strategol â’r Pennaeth Lleihau Aildroseddu a Phennaeth Swyddogaethau eraill ar draws pob un o’u cyfrifoldebau i fanteisio i’r eithaf ar addysg, sgiliau a chyfleoedd gwaith, i leihau aildroseddu a chefnogi carcharorion i adsefydlu’n effeithiol. * Gweithio gyda’r Llywodraethwr Llywodraethu i sicrhau’r nifer mwyaf posibl o achosion Rhyddhau ar Drwydded Dros Dro (ROTL): a datblygu strategaeth i gefnogi mwy o bobl sy’n gadael carchar i gyflogaeth ar ôl eu rhyddhau. * Bod yn gyfrifol am reoli ansawdd y ddarpariaeth addysg, sgiliau a gwaith (ESW) gan ddefnyddio meini prawf Fframwaith Arolygu Addysg Ofsted/Estyn, gan gynnwys darparu arweiniad ac arbenigedd i uwch dîm arwain y carchar i sicrhau bod gofynion fframwaith arolygu Ofsted/Estyn yn cael eu blaenoriaethu. * Bod yn gyfrifol am arwain ar archwiliadau, gan gynnwys paratoi a bwrw ymlaen â’r gwaith o gyflawni camau gweithredu sy’n deillio ohonynt. Mae hyn yn cynnwys Archwiliad Safonol, Arolygiaeth Carchardai Ei Fawrhydi (HMIP), OFSTED/Estyn, Cynlluniau Gweithredu ac arolygon Rheoli Ansawdd Bywyd yn y Carchar (MQPL) . * Bod yn gyfrifol am sicrhau bod diwylliant cyflogaeth yn cael ei gynnal yn y carchar, a bod yn gyfrifol am ganlyniadau carcharorion mewn perthynas â chyflogaeth ar ôl rhyddhau. * Cyfrifoldeb dros arwain Arweinydd Cyflogaeth y Carchar (PEL) i wreiddio’r diwylliant hwn, gan ddefnyddio’r Hwb Cyflogaeth (EH) a manteisio i’r eithaf ar berthynas y carchar â’r Rhwydwaith Dyfodol Newydd, y Gwasanaeth Prawf, darparwyr y Gwasanaeth Adsefydlu Cymunedol a rhanddeiliaid a rhwydweithiau addysg/cyflogaeth eraill sy’n cefnogi’r rhai sy’n gadael y carchar. * Bod yn gyfrifol am sicrhau bod Diwydiannau Carchardai, Manwerthu, Gwasanaethau Arlwyo ac Addysg Gorfforol, y Rhwydwaith Dyfodol Newydd a gwaith mentrau preifat lleol yn cael eu darparu mewn gweithdai carchar. * Bod yn gyfrifol am reolaeth llinell a datblygu’r holl staff o fewn y swyddogaeth, gan ddatblygu diwylliant o ddisgwyliadau uchel a chymryd camau priodol pan fo perfformiad yn anfoddhaol. * Yn dibynnu achrediad gweithredol, bydd yn ymgymryd â rhai neu’r cyfan o dasgau rheoli eraill, gan gynnwys: * Gweithredu fel cynrychiolydd y Llywodraethwr drwy gadeirio dyfarniadau a bod yn gyfrifol am weithrediadau’r sefydliad o ddydd i ddydd fel Llywodraethwr ar Ddyletswydd * Hyrwyddo polisïau’r Gwasanaeth Carchardai ym mhob gweithgaredd ac ymddygiad e.e. hyrwyddo agendâu amrywiaeth, gwedduster, diogelwch, amrywiaeth a chynhwysiant a lleihau aildroseddu      * Mae’r dyletswyddau/cyfrifoldebau uchod yn disgrifio’r swydd fel y mae ar hyn o bryd, ac ni fwriedir i’r rhestr hon fod yn gyflawn. * Disgwylir i ddeiliad y swydd dderbyn addasiadau rhesymol a thasgau ychwanegol sydd ar lefel debyg a allai fod yn angenrheidiol. Efallai y bydd addasiadau sylweddol yn golygu y bydd angen ailystyried y swydd o dan y Cynllun Gwerthuso Swyddi, a chaiff hyn ei drafod â deiliad y swydd yn y lle cyntaf. * Gallu cyflawni holl agweddau llafar y swydd yn hyderus drwy gyfrwng y Saesneg neu'r Gymraeg (pan nodir hynny yng Nghymru). |

|  |  |
| --- | --- |
| Ymddygiadau | * Arweinyddiaeth * Cydweithio * Newid a Gwella * Gwneud Penderfyniadau Effeithiol |
| Cryfderau | Bydd cryfderau’n cael eu dewis yn lleol. |
| Profiad | * Profiad o weithredu ar lefel uwch neu ganolig mewn lleoliadau addysg ôl-16 ac addysg bellach gan gynnwys y sectorau cymunedol a gwirfoddol. * Gwybodaeth fanwl am Fframwaith Arolygu Addysg a meini prawf sgiliau ac addysg bellach OFSTED/Estyn. * Profiad o gydweithio ag amrywiaeth o randdeiliaid, gan gynnwys uwch arweinwyr, sefydliadau allanol, staff a myfyrwyr. * Profiad sylweddol o ddatblygu a chyflwyno cwricwlwm effeithiol a diddorol ar gyfer ystod eang o ddysgwyr. * Profiad o ddefnyddio data i bennu canlyniadau addysg clir a monitro cynnydd tuag atynt. * Profiad o weithredu newid o fewn cyd-destun addysgol. * Gwybodaeth a dealltwriaeth o sut mae Fframwaith Arolygu Addysg Ofsted/Estyn yn berthnasol i garchar. * Gwybodaeth a dealltwriaeth o feini prawf addysg a sgiliau pellach OFSTED/Estyn ar gyfer carcharorion ag Anghenion Dysgu Ychwanegol a sut mae’r rhain yn berthnasol yng nghyd-destun y carchar. * Profiad o weithredu strategaethau i helpu dysgwyr i sicrhau ‘camau nesaf’ ystyrlon (e.e. hyfforddiant pellach, cyflogaeth).   Sylwer: efallai y bydd gofyn i ddeiliad y swydd gwblhau hyfforddiant pellach ar ôl dechrau yn y swydd. |
| Technegol  Gofynion | * TAR, Tystysgrif Addysg neu Lefel 5 mewn Addysg a Hyfforddiant     Os yn Weithredol   * Rhaid bod wedi’i achredu’n llwyddiannus drwy basio’r Ganolfan Asesu Pennaeth Swyddogaeth (HFAC), neu fod wedi cael ei achredu fel Rheolwr Gweithredol cyn 2016 (neu mewn swydd G5 cyn 1999). * Lle cafwyd achrediad HFAC o 2018 ymlaen, rhaid i’r asesiad Rheoli Digwyddiadau Trefn Rheoli Arian (IMSC) gael ei basio hefyd i fod yn gymwys ar gyfer rolau Pennaeth Swyddogaeth gweithredol. * Cwblhau'r llyfr gwaith yn llwyddiannus. * Wrth drosglwyddo i sefydliad Pobl Ifanc, bydd gofyn i ddeiliad y swydd gael asesiad llwyddiannus i ddangos ei fod yn addas i weithio gyda Phobl Ifanc. |
| Gallu | * Tystiolaeth amlwg o arloesi ac effaith mewn cyd-destun addysgol * Sgiliau cyfathrebu cadarn ar bapur, ar lafar a heb fod ar lafar. |

|  |  |
| --- | --- |
| Cymhwysedd Sylfaenol | * Bydd archwiliadau adnabod a diogelwch yn cael eu cynnal ar bob ymgeisydd cyn y bydd yn cychwyn yn y swydd. * Bydd rhaid i bob ymgeisydd allanol gyflawni cyfnod prawf o 6 mis. Bydd rhaid i ymgeiswyr mewnol gyflawni cyfnod prawf os nad ydynt eisoes wedi cyflawni cyfnod prawf yng Ngwasanaeth Carchardai a Phrawf EM. * Mae’n rhaid i’r holl staff ddatgan a ydynt yn aelod o grŵp neu sefydliad sy’n cael ei ystyried yn hiliol gan Wasanaeth Carchardai a Phrawf EM. |

|  |  |
| --- | --- |
| Oriau Gwaith  (Oriau Anghymdeithasol)  Lwfansau |  |